CELEX: 62016CN0101
Language: fi
Date: 2016-02-19 00:00:00
Title: Asia C-101/16: Ennakkoratkaisupyyntö, jonka Curtea de Apel Cluj (Romania) on esittänyt 19.2.2016 – SC Paper Consult SRL v. Direcția Regională a Finanțelor Publice Cluj-Napoca ja Administrația Județeană a Finanțelor Publice Bistrița-Năsăud

17.5.2016   
            
            
               FI
            
            
               Euroopan unionin virallinen lehti
            
            
               C 175/9
            
         Ennakkoratkaisupyyntö, jonka Curtea de Apel Cluj (Romania) on esittänyt 19.2.2016 – SC Paper Consult SRL v. Direcția Regională a Finanțelor Publice Cluj-Napoca ja Administrația Județeană a Finanțelor Publice Bistrița-Năsăud
   (Asia C-101/16)
   (2016/C 175/09)
   Oikeudenkäyntikieli: romania
   
      Ennakkoratkaisua pyytänyt tuomioistuin
   
   Curtea de Apel Cluj (Romania)
   
      Pääasian asianosaiset
   
   
      Valittaja: SC Paper Consult SRL
   
      Vastapuolet: Direcția Regională a Finanțelor Publice Cluj-Napoca ja Administrația Județeană a Finanțelor Publice Bistrița-Năsăud
   
      Ennakkoratkaisukysymykset
   
   
               1)
            
            
               Onko direktiivi 2006/112/EY (1) esteenä kansalliselle lainsäädännölle, jonka nojalla verovelvolliselta evätään oikeus arvonlisäveron vähentämiseen sillä perusteella, että verohallinto on todennut, että vaihdannan aikaisemmassa vaiheessa laskun, jossa kulut ja arvonlisävero ilmoitetaan, antanut yritys on lopettanut toimintansa?
            
         
               2)
            
            
               Jos ensimmäiseen kysymykseen vastataan kieltävästi, onko direktiivi 2006/112/EY ensimmäisessä kysymyksessä kuvatuissa olosuhteissa esteenä kansalliselle lainsäädännölle, jonka mukaan arvonlisäveron vähentämistä koskevan oikeuden epäämiseksi riittää, että luettelo verovelvollisista, joiden toiminnan on todettu loppuneen, julkaistaan Agenția Națională de Administrare Fiscalăn toimipaikan ilmoitustaululla ja sen internet-sivuilla välilehdellä ”Julkiset tiedoksiannot – tietoja taloudellisista toimijoista”?
            
         
      (1)  Yhteisestä arvonlisäverojärjestelmästä 28.11.2006 annettu neuvoston direktiivi 2006/112/EY (EUVL L 347, s. 1)